Paula Wold

Paula Wold (født Paula Reinfjord 27. august 1929 i Trøgstad, død 19. april 2013 i Moss) var en norsk lokalpolitiker (H). Hun satt 24 år i Moss bystyre, på fylkestinget i Østfold, i bygningsrådet godt over 10 år og også i formannskapet i Moss.

 Liv og virke 
Wold ble født i Trøgstad i 1929 som datter av Peder og Sofie Reinfjord. Hun var nummer to av seks søsken og vokste opp på småbruket Stenbøl. Her drev hun med gårdsarbeid og var med som kokke på flere gårder i slaktetiden. Senere jobbet hun også på apotek.

Hun ble utdannet til sykepleier på Aker og tok praksis på Dikemark sykehus. Her møtte hun gårdsbestyrer Ola Wold, sønn av Olav Erlingsen Wold, og de giftet seg i 1953. De fikk tre døtre i perioden 1954 til 1961 og spilte en aktiv rolle i lokalsamfunnet; blant annet var Wold aktiv i husmorlaget. Familien bodde på Dikemark til 1961. Da flyttet hun til Moss med familien etter at mannen Ola hadde fått jobb som konsulent ved Moss Aktiemøller.

Wold jobbet som oldfrue på Moss sykehus i et år før hun gikk inn som styrer på Det Petersonske Aldershjem på Rosnes. Et år senere ble hun sykepleier på Moss sykehus.

Også i Moss ble Wold aktiv i husmorforeningen. Hun var med på å starte barneparker og barnehager, en arbeidsstue for eldre, sosialtjeneste for ungdom, kursvirksomhet for damer m.m. Hun var også med på å starte hjelpepleierskole på Malakoff videregående skole. Som sykepleier hadde hun mange meninger om helsepolitikk, noe som var med på å motivere henne til å gå inn i politikken. Hun var politisk aktiv fra 1968 til 1991.Arkivmateriale fra politisk sekretariat, Moss kommune.

Wold trakk seg tilbake fra aktiv politikk da hun pensjonerte seg på 1990-tallet. Etter flere år med skrantende helse døde hun i 2013.

 Politikk 
Som politiker var Wold kjent for sine sterke meninger og sin standhaftighet i politiske saker. Hun ble kjent for sin store aktivitet og gjennomføringsevne; gjennom sin aktivitet i bygningsrådet fremmet hun et ønske om å utvikle gode bomiljøer i byen (her: tett, lav
bebyggelse) som blant annet resulterte i at det ble satt grenser for hvor høy ny boligbebyggelse kunne være. Hun var også formann for en støttekomité satt opp for styringsgruppen for Rv120, hun satt i Sentrumskomiteen fra 1975, var formann for Eldreomsorgskomiteen oppnevnt 1977 og Byfornyelseskomiteen nedsatt 1979. Wold jobbet også her mot nybygging av store byblokker i forbindelse med byens vekst, og gikk i stedet inn for bygging av lavere rekkehus og andre mindre øyensynlige byggverk. Partiet Høyres påtrykk i saker om boligtetthet i denne perioden ga utslag i at eneboligfelter og rekkehus ble foretrukket bygd (f.eks. på Kambo) fremfor «ruvende blokkbebyggelse» flere steder.

 Verv 
Wold hadde en rekke politiske verv i Moss Høyre - blant annet satt hun flere perioder i bystyret, som vara på fylkestinget og i flere andre komiteer og utvalg:
 Hverv (sic) Funksjon Periode Bygningsrådet Varamann 1968–1971 (2 perioder) Bystyret - formannskapet Medlem 1972–1975 Rådgivende utv. for bying. Varamann 1972–1975 Bygningsrådet Varamann 1972–1975 Generalplanråd Varamann 1972–1975 Institusjons- og hjemmehjelpsnemnda Medlem 1972–1975 Regionplanråd Varamann 1972–1975 AS Vinmonopolets utsalg Varamann 1973–1977 (4 år) Styret/Gjerrebogen daghjem Varamann 1974–1975 Valg, lagrettemenn m.v. Medlem 14.10 1975 Samarbeidsutvalg, underutvalg Medlem 1975–1976 Valgkomité Medlem 1975–1979 Samarbeidsnemnd for Mossedistriktet Varamann 1976–1979 Styret for Gjerrebogen daghjem Varamann 1976–1979 Mosseporten daghjem Varamann 1976–1979 Bygningsrådet Medlem 1976–1979 Generalplanutvalget Varamann 1976–1979 Bystyret - formannskap Medlem 1976–1979 Friluftsnemnda Varamann 22.02 1977 Stedlig styre for AS Vinmonopolet Varamann 1977–1981 Helserådet Medlem 1977–1979 NKS kom. representanter Medlem 1976–1979 Helserådet Medlem 1980–1983 Hovedutvalg for tekniske saker Medlem 1980–1981 NKS fylkeskretsen Medlem 1980–1983 Bystyret Medlem 1980–1983 Hovedutvalg for tekniske saker Medlem 1982–1983 Stedlig styre for AS Vinmonopolet Varamedlem 1981–1985  Varamedlemmer Varamedlem 1983–1988 Institusjons- og hjemmehjelpsnemnda Medlem 1984–1987 Landbruksnemnda Varamedlem 1984–1987 Skattetakstutvalget Varamedlem 1983–1985 Bystyret Varamedlem 1988–1991 Skattetakstutvalget - 1985–1988 Hovedutvalget for helsevern og omsorg Varamedlem - Landbruksnemnda Varamedlem 1988–1991 Skattetakstutvalget Varamedlem 1988–1991 Klientutvalget Medlem 1988–1991

 Dødsfall og begravelse 
Wold døde i 2013 etter lengre tids sykdom. Hun ble gravlagt ved Moss kirkegård, ved siden av sin mann Ola, som døde i 1984.

 Referanser 

 Litteratur 
 Olsen, Tore Moe: Moss høyre og kommunalpolitikken i årene 1968-1983. 1985.

 Eksterne lenker 
 Moss kommunes hjemmesider
 Sykehuset Østfolds historie
 Sykehuset Østfolds historie - Historie Moss

Kategori:Høyre-politikere i Østfold
Kategori:Personer fra Moss kommune